Ano ang mga kailangan kong dalhin para magpagawa ng bagong pasaporte?
Kung wala ka pang pasaporte, ito ang mga kailangan mong dalhin sa isang sangay ng Department of Foreign Affairs o DFA:

1. Application form para sa pasaporte na sinagutan na
2. Orihinal at photocopied na kopya ng birth certificate mula sa Philippine Statistics Authority o PSA
3. Orihinal at photocopied na kopya ng marriage certificate mula sa PSA (para sa mga kasal na kababaihan)
4. Photocopy ng isang tinatanggap ng ID

May iba pang kailangang dalhin base sa katayuan mo, o kung may kakulangan ka sa isa sa mga naunang requirements. Kailangan ding magtakda ng appointment sa sangay ng DFA na bibisitahin mo.